CELEX: 52005PC0080
Language: mt
Date: 2005-03-10
Title: Proposta għal regolament tal-Kunsill li jemenda b’ mod ulterjuri r-Regolament (KE) Nru 1601/2001 li jimponi dazju definittiv ta’ kontra d-dumping u jiġbor b’mod definittiv id-dazju provviżorju ta’ kontra d-dumping impost fuq ċerti ħbula tal-ħadid jew ta’ l-azzar li joriġinaw mir-Repubblika Ċeka, ir-Russja, it-Tajlandja u t-Turkija

Avviż Legali Importanti

|

52005PC0080

Proposta għal regolament tal-Kunsill li jemenda b’ mod ulterjuri r-Regolament (KE) Nru 1601/2001 li jimponi dazju definittiv ta’ kontra d-dumping u jiġbor b’mod definittiv id-dazju provviżorju ta’ kontra d-dumping impost fuq ċerti ħbula tal-ħadid jew ta’ l-azzar li joriġinaw mir-Repubblika Ċeka, ir-Russja, it-Tajlandja u t-Turkija  /* KUMM/2005/0080 finali */  

	Brussel 10.03.2005KUMM(2005) 80 finaliProposta għalREGOLAMENT TAL-KUNSILLli jemenda b’ mod ulterjuri r-Regolament (KE) Nru 1601/2001 li jimponi dazju definittiv ta’ kontra d-dumping u jiġbor b’mod definittiv id-dazju provviżorju ta’ kontra d-dumping impost fuq ċerti ħbula tal-ħadid jew ta’ l-azzar li joriġinaw mir-Repubblika Ċeka, ir-Russja, it-Tajlandja u t-Turkija(PREżENTATA MILL-KUMMISSJONI)MEMORANDUM TA' SPJEGAZZJONIFis-17 ta’ Marzu 2004, il-Kummissjoni tat bidu għal reviżjoni interim parzjali tal-miżuri ta’ kontra d-dumping applikabbli għall-importazzjonijiet ta’ ċerti ħbula tal-ħadid jew ta’ l-azzar li joriġinaw mit-Turkija.Ir-reviżjoni ngħatat bidu wara talba minn esportatur Tork li tikkonċerna l-ħtieġa għaż-żamma, it-tneħħija jew l-emendar tad-dazju eżistenti ta’ kontra d- dumping ta’ 17,8 % u b’mod partikolari fir-rigward ta’ ċirkostanzi mibdula sa fejn jikkonċerna l-marġini ta’ kontra d- dumping .L-investigazzjoni kkonfermat li l-ebda dumping ma kien qiegħed iseħħ matul il-perijodu ta’ investigazzjoni tar-reviżjoni. Din is-sitwazzjoni mibdula tista’ tiġi spjegata b’ tibdiliet strutturali li seħħew f’ din il-kumpanija, l’aktar b’investiment sinjifikattiv f’ makkinarju ġdid li wassal għal tnaqqis fl-ispejjeż, kwalità ogħla u żjieda fil-prezzijiet ta’ l-esportazzjoni. Il-magni l-ġodda jikkonstitwixxu investiment fit-tul, u għalhekk wieħed jista’ jikkonkludi li s-sitwazzjoni mibdula hija ta’ natura li tibqa' għal ħafna żmien.Huwa għalhekk propost li jkunu emendati l-miżuri eżistenti bit-tneħħija tad-dazju sa fejn hija kkonċernata din il-kumpanija. Fir-rigward tal-bqija ta’ l-esportaturi kollha fit-Turkija, il-miżuri eżistenti se jinżammu.L-Istati Membri kienu kkonsultati u appoġġjaw din il-proposta b’ mod unanimu.Huwa propost li l-Kunsill jadotta l-proposta mehmuża għal Regolament li għandu jkun ippubblikat fil-Ġurnal Uffiċjali malajr kemm jista’ jkun.Proposta għalREGOLAMENT TAL-KUNSILLli jemenda b’ mod ulterjuri r-Regolament (KE) Nru 1601/2001 li jimponi dazju definittiv ta’ kontra d- dumping u jiġbor b’mod definittiv id-dazju provviżorju ta’ kontra d- dumping impost fuq ċerti ħbula tal-ħadid jew ta’ l-azzar li joriġinaw mir-Repubblika Ċeka, ir-Russja, it-Tajlandja u t-TurkijaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra importazzjonijiet dumped minn pajjiżi li mhumiex membri tal-Komunità Ewropea[1] ('ir-Regolament bażiku'), u b' mod partikolari l-Artikolu 11(3) tiegħu,Wara li kkunsidra l-proposta ppreżentata mill-Kummissjoni wara konsultazzjoni mal-Kumitat Konsultattiv,Billi:A. PROĊEDURA TA' QABELFil-5 ta’ Mejju 2000, il-Kummissjoni tat bidu għall-proċedura[2] kontra d-dumping fuq l-importazzjonijiet ta’ ċerti ħbula tal-ħadid jew ta’ l-azzar li joriġinaw, inter alia, mit-Turkija.Din il-proċedura fl-aħħar mill-aħħar irriżultat f’dazju definittiv ta’ kontra d- dumping impost mir-Regolament tal-Kunsill (KE) Nru 1601/2001[3], hekk kif emendat l-aħħar bir-Regolament (KE) Nru 1268/2003[4] sabiex jitneħħew l-effetti inġurjużi tad- dumping .B. TALBA GĦAL REVIŻJONI INTERIMTalba għal reviżjoni interim parzjali tar-Regolament (KE) Nru 1601/2001 waslet minn Has Çelik ve Halat Sanayi Ticaret A.S. (‘Has Çelik’, jew ‘l-applikant’), produttur esportatur Tork ta’ ċerti ħbula u kejbils tal-ħadid jew ta’ l-azzar li huma soġġetti għall-miżuri ta’ kontra d- dumping li qegħdin fis-seħħ.Din it-talba skond l-Artikolu 11(3) tar-Regolament bażiku sostniet li ċ-ċirkustanzi fir-rigward ta’ dumping li fuq il-bażi tiegħu kienu stabbiliti l-miżuri fis-seħħ, inbidlu u dawn il-bidliet huma ta’ natura li tibqa’ għall-ħafna żmien.Skond it-talba, l-applikant wettaq tibdiliet strutturali li kellhom impatt sinjifikanti fuq il-valur normali. Barra minn hekk, kien sostnut li t-tqabbil ta’ valur normali bbażat fuq l-ispejjeż jew fuq il-prezzijiet domestiċi u l-prezzijiet ta’ esportazzjoni lejn il-Komunità għandu jwassal għal tnaqqis tad- dumping ferm aktar ’l isfel mil-livell tal-miżuri kurrenti li japplikaw għall-importazzjonijiet mill-applikant, jiġifieri 17,8%. Għalhekk, l-impożizzjoni kontinwa ta' miżuri fil-livelli eżistenti, li kienu bbażati fuq il-livell tad- dumping li kien stabbilit qabel, ma għandhiex tkun aktar meħtieġa sabiex tikkumpensa għad- dumping .Peress illi ddeterminat, wara li kkonsultat lill-Kumitat Konsultattiv, li kienet teżisti evidenza suffiċjenti sabiex tingħata bidu ta' reviżjoni interim parzjali, il-Kummissjoni ppubblikat avviż ('Avviż ta' Inizzazzjoni')[5] u bdiet investigazzjoni, limitata fil-kompetenza għall-istħarriġ bir-reqqa tad- dumping mill-applikant.C. PROĊEDURAIl-Kummissjoni tat parir b’mod uffiċjali lir-rappreżentanti tal-pajjiż ta’ esportazzjoni u l-applikant dwar il-bidu tar-reviżjoni interim parzjali u tat lill-partijiet kollha li huma kkonċernati direttament, l-opportunità li jagħtu l-perspettiva tagħhom bil-miktub u sabiex jitolbu għal smigħ. Sottomissjoni tressqet minn EWRIS, il-Kumitat ta’ Kollegament ta' l-Industriji tal-Wajers u Ħbula ta’ l-U.E. (il-kwerelant fil-każ oriġinali).Il-Kummissjoni bagħtet ukoll kwestjonarju lill-applikant, li wieġeb fil-limiti ta’żmien stipulati fl-Avviż ta’ Bidu.Il-Kummissjoni fittxet u vverifikat l-informazzjoni kollha li qieset bħala meħtieġa għall-għan li jkun iddeterminat id- dumping u wettqet żjara ta’ verifika fuq il-post ta’ l-applikant.L-investigazzjoni tad- dumping kopriet il-perijodu mill-1 ta’ Lulju 2003 sad-29 ta’ Frar 2004 (‘il-perijodu ta’ investigazzjoni’).D. PRODOTTProdott ikkonċernatIl-prodott ikkonċernat huwa l-istess bħal dak ta’ l-investigazzjoni li wasslet għall-impożizzjoni tal-miżuri li hemm bħalissa (‘l-investigazzjoni preċedenti’), jiġifieri ħbula u kejbils tal-ħadid jew ta’ l-azzar, inklużi ħbula bil-koljatura maqfula, esklużi ħbula u kejbils ta’ l-i stainless steel , li għandhom dimensjoni massima ta’ wisgħa trasversali li tiskorri it-3 mm, b’ tagħmir imqabbad jew li mhuwiex imqabbad (magħrufa fl-industrija bħala ħbula tal-wajer ta’ l-azzar ( steel wire ropes ) jew ‘SWR’), li joriġinaw mit-Turkija, li bħalissa huma klassifikabbli fi ħdan il-kodiċi NM 7312 10 82, 7312 10 84, 7312 10 86, 7312 10 88 u 7312 10 99. Dawn il-kodiċi NM qed jingħataw biss għall-informazzjoni.Prodott li jixxiebaħBħal ma ġara fl-investigazzjoni ta’ qabel, din l-investigazzjoni wriet li l-SWR prodotti fit-Turkija mill-applikant u mibjugħa fis-suq Tork jew esportati lill-Komunità għandhom l-istess karatteristiċi fiżiċi bażiċi u l-istess użi, u għalhekk għandhom ikunu kkunsidrati bħala prodott li jixxiebaħ fi ħdan it-tifsira ta’ l-Artikolu 1(4) tar-Regolament bażiku.E. DUMPINGValur normaliSa fejn hija kkonċernata d-determinazzjoni tal-valur normali, l-ewwel kien stabbilit jekk il-bejgħ domestiku totali ta’ l-applikant kienx rappreżentattiv meta mqabbel ma’ l-esportazzjoni totali tiegħu lill-Komunità. Skond l-Artikolu 2(2) tar-Regolament bażiku dan instab li huwa l-każ minħabba li l-volum ta’ bejgħ domestiku jagħmel mill-anqas 5% tal-volum totali ta’ bejgħ ta’ l-esportazzjoni lill-Komunità.Għal kull wieħed mit-tipi mibjugħa mill-applikant fis-suq domestiku tiegħu u misjub li huwa komparabbli direttament mat-tipi esportati lill-Komunità, kien eżaminat jekk il-bejgħ domestiku kienx rappreżentattiv b' mod suffiċjenti għall-għanijiet ta' l-Artikolu 2(2) tar-Regolament bażiku. Dan kien meqjus li kien il-każ meta, waqt il-perijodu ta’ investigazzjoni, il-volum totali ta’ bejgħ domestiku ta’ tip irrappreżenta 5% jew aktar tal-volum totali ta’ bejgħ ta’ l-istess tip li huwa esportat lill-Komunità. Għal biċċa l-kbira tat-tipi li huma esportati lill-Komunità waqt il-perijodu ta’ l-investigazzjoni, instab tip rappreżentattiv li huwa komparabbli, mibjugħ fis-suq domestiku.Għat-tipi tal-prodotti li jilħqu t-test ta’ 5%, imbagħad saret verifika għal jekk il-bejgħ domestiku ta’ kull tip li jista’ jiġi kkomparat, jistax jitqies bħala li sar fl-andament normali tan-negozju, billi jkun stabbilit il-proporzjon tal-bejgħ meta mqabbel mal-konsumaturi indipendenti tat-tip ikkonċernat, mhux magħmulab’ telf. Fil-każijiet kollha, il-bejgħ tat-tip mhux magħmul b’ telf, irrappreżenta aktar minn 80% tal-volum totali domestiku ta’ dak it-tip u għalhekk, il-valur normali kien ibbażat fuq il-medja tal-prezz mwieżen tal-bejgħ domestiku kollu li sar matul il-perijodu ta’ l-investigazzjoni.Għat-tipi tal-prodotti esportati lill-Komunità fejn ma nstabu l-ebda tipi komparabbli mibjugħa fuq is-suq domestiku, il-valur normali nħadem fuq il-bażi ta' l-ispejjeż tal-manifatturat imġarrba mill-applikant għat-tipi tal-prodotti ta' l-esportazzjoni in kwestjoni flimkien ma' ammont raġjonevoli għall-bejgħ, l-ispejjeż ġenerali u amministrattivi (‘SG&A’) u profitti skond l-Artikolu 2(3) u 2(6) tar-Regolament bażiku. L-SG&A kienu bbażati fuq il-bejgħ domestiku tal-prodott li jixxiebaħ, ta’ l-applikant. Il-marġini tal-profitt kien ibbażat fuq il-bejgħ domestiku ta’ l-applikant tal-prodott li jixxiebaħ fl-andament normali tal-kummerċ.Prezz ta' l-EsportazzjoniMinħabba li l-bejgħ kollu ta' l-esportazzjoni tal-prodott ikkonċernat sar direttament lill-konsumaturi indipendenti fil-Komunità, il-prezz ta’ l-esportazzjoni kien stabbilit fuq il-bażi ta’ dawn il-prezzijiet li tħallsu jew li huma pagabbli, skond l-Artikolu 2(8) TAR-Regolament bażiku.TaqbilIt-taqbil tal-valur normali mal-prezz ta’ l-esportazzjoni sar fuq bażi ta’ ex-fabbrika u fl-istess livell tal-kummerċ. Sabiex ikun żgurat taqbil ġust, ittieħdu in kunsiderazzjoni, skond l-Artikolu 2(10) tar-Regolament bażiku, id-differenzi fil-fatturi irreklamati u pprovati li jaffetwaw il-prezzijiet u t-taqbil tal-prezzijiet, jiġifieri spejjeż tat-trasport, spejjeż ta' l-assigurazzjoni, spejjeż tal- handling , tat-tgħabija u spejjeż anċillari, spejjeż ta' kreditu u kummissjonijiet.Marġni tad-dumpingIt-taqbil sar bejn il-medja mwieżna tal-valur normali aġġustat għal kull tip ta’ prodott u l-medja mwieżna tal-prezz ta’ l-esportazzjoni nett ex-fabbrika tat-tip komparabbli, skond l-Artikolu 2(11) tar-Regolament bażiku.It-taqbil hekk kif deskritt hawn fuq, wera li ma jeżisti ebda dumping .F. IN-NATURA LI TIBQA’ GĦAL ĦAFNA ŻMIEN TAĊ-ĊIRKUSTANZI MIBDULASkond l-Artikolu 11(3) tar-Regolament bażiku, kien ukoll eżaminat jekk iċ-ċirkustanzi mibdula kienux jistgħu b’ mod raġjonevoli jissejħu li huma ta’ natura li tibqa’ għal ħafna żmien.F' dan ir-rigward, l-investigazzjoni rrivelat li l-applikant għadda minn bidliet strutturali li jaffetwaw b' mod konsiderevoli l-istruttura tal-produzzjoni u ta’ l-organizzazzjoni, li jirriżultaw f' effiċjenza ta' produzzjoni li hija sostanzjalment ogħla li wasslet għal waqgħa fl-ispejjeż tal-produzzjoni u b’hekk naqqset il-valur normali meta mqabbel mal-perijodu ta’ l-investigazzjoni użat fl-investigazzjoni ta’ qabel (l-1 ta’ April 1999 sal-31 ta’ Marzu 2000). Matul l-istess perijodu, il-prezzijiet ta’ l-esportazzjoni żdiedu u l-ebda raġuni ma nstabet sabiex tindika li din iż-żjieda kienet temporanja.Bħala konsegwenza kien konkluż li ċ-ċirkustanzi mibdula, b’ mod partikolari ż-żjieda fil-prezzijiet ta’ l-esportazzjoni lill-Komunità kkumbinati ma’ tnaqqis sostanzjali fl-ispejjeż tal-produzzjoni, huma ta’ natura li tibqa’ għal ħafna żmien.G. MIŻURI KONTRA D- DUMPINGFin-nuqqas ta’ dumping , huwa għalhekk ikkunsidrat xieraq li l-miżuri jkunu rrevokati sakemm dawn jikkonċernaw lill-applikant.Il-partijiet interessati kienu informati bil-fatti u l-kunsiderazzjonijiet li fuq il-bażi tagħhom kienet intenzjonata li tiġi rrakkomandata emenda ulterjuri tar-Regolament tal-Kunsill (KE) Nru 1601/2001 u ngħataw l-opportunità li jikkummentaw.Imbagħad, EWRIS ippreżentat xi kummenti ġenerali li fil-biċċa l-kbira jirrigwardaw iż-żjieda fil-prezzijiet tal-materja prima wara l-perijodu ta’ investigazzjoni. EWRIS ma qiegħdetx fid-dubju l-affarijiet li nstabu li għandhom x’ jaqsmu mad- dumping hekk kif deskritt hawn fuq fil-qosor, iżda minkejja dan, esprimit tħassib dwar il-possibilità li l-applikant jista’ jerġa’ jibda jwettaq dumping fil-ġejjieni.Fir-rigward tal-prezzijiet tal-materja prima, huwa nnotat li l-prezzijiet tal-materja prima jista’ jkun li żdiedu wara l-perijodu ta’ investigazzjoni, iżda dan ma setax ittieħed in kunsiderazzjoni fil-kalkolu tad- dumping għall-applikant. F’ dan il-każ, il-materja prima ewlenija hija l-virga tal-wajer, prodott bażiku ta’ l-azzar, li huwa tip ta’ merkanzija bi prezzijiet li s-soltu jinbidlu f’ temp ta’ perijodi qosra. Għalhekk, kwalunkwe żjieda ta’ prezz ta’ dan it-tip ta’ materja prima ma tistax tkun ikkunsidrata bħala ta’ natura li tibqa’ għal ħafna żmien, li tista’ titfa’ dubju fuq l-affarijiet misjuba, imsemmija hawn fuq.Fl-aħħar nett, ta' min jinnota li, minn meta saret ir-revoka tal-miżuri li jikkonċernaw lill-applikant biss u mhux lit-Turkija bħala entità sħiħa, l-applikant jibqa’ soġġett għall-proċediment u jista’ jkun investigat mill-ġdid fi kwalunkwe reviżjoni li sseħħ wara, imwettqa għat-Turkija skond l-Artikolu 11(6) tar-Regolament bażiku,ADOTTA DAN IR_REGOLAMENTArtikolu 1Fit-tabella ta’ l-Artikolu 1(3) tar-Regolament tal-Kunsill (KE) Nru 1601/2001 ir-rata ta’ dazju (%) għall-kumpanija fit-Turkija Has Çelik ve Halat Sanayi Ticaret A.S., Hacilar Yolu 8. Km Kayseri Turkiye (TARIC kodiċi ulterjuri A220), se taqra 0.Artikolu 2Dan ir-Regolament se jidħol fis-seħħ fil-jum ta' wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell, [...]Għall-KunsillIl-President [1] ĠU L 56, tas-6.3.1996, p. 1., ir-Regolament kif emendat l-aħħar bir-Regolament tal-Kunsill (KE) Nru 461/2004 (ĠU L 77, tat-13.3.2004, p. 12).[2] ĠU C 127, tas-5.5.2000, p. 12.[3] ĠU L 211, tas-4.8.2001, p. 1.[4] ĠU L 180, tas-18.7.2001, p. 23.[5] ĠU C 67, tas-17.3.2004, p. 5.